AlexejDobrolubov/national_council_slovak_2010 huggingface dataset:
32. schôdza NR SR - 6.deň - A. dopoludnia
Dátum: 2021-06-25
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

40. Martin, ďakujem ti za tvoje vystúpenie, že aj ty ako podpredseda poslaneckého klubu Ľudová strana Naše Slovensko si veľmi jasne povedal, že v tejto otázke nejde nášmu klubu o nejaké politické body, o nejakú prezentáciu alebo o niečo podobné, ale že nám ide o princíp, ktorým je ochrana životov nenarodených detí. A som rád, že si povedal aj to, že sme pripravení podporiť každý skutočný, zdôrazňujem skutočný návrh, ktorý zlepší čo len trošku stav v tejto oblasti. Zároveň keď si vytiahol to otroctvo, tak ja ťa musím doplniť, možno to bude pre niekoho veľmi drsné, ale, žiaľ, je to tak. O päťdesiat rokov bude tých pár Európanov s veľkým údivom čítať správy, v ktorých sa dočíta, že ich predkovia si na futbalových trávnikoch kľakali na kolená na podporu hnutia Black Lives Matter, ale svoje vlastné deti nechávali zabíjať v bruchách svojich žien. A nebudú chápať a zostanú len, im len oči pre plač, akí museli byť tí ich predkovia doslova sprostí a kam to celé potom celé ako keby dospelo.
32. schôdza NR SR - 6.deň - A. dopoludnia
Dátum: 2021-06-25
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

22. Filip, ty si svoje vystúpenie začal tým, že v podstate kolegynka Cigániková tu v kuse sedí a že si to musí vypiť a tak, ale ja si myslím, že ona to tak chcela, ona tu chcela byť a ja si práve vážim tento prístup, lebo o tom je vlastne tá parlamentná demokracia alebo princíp parlamentnej demokracie, že teda debatujeme a snažíme sa navzájom presvedčiť. A práve v minulosti to nebolo, to vôbec nebolo samozrejmé, že ľudia, ktorí aj boli v nejakom oponentskom vzťahu k nejakej téme, tak že tu sedeli takto poctivo a bojovali. Čiže aj keď ona je úplne na inej strane ako my, ale treba uznať, že ako protivník je férová a kvalitná, lebo niektorí ďalší by ti to neurobili. Niektorí ďalší by ťa odignorovali a proste mali by to na saláme, keď musím tak povedať. Čiže iné je, keď je niekto férový protivník, iné je, keď je niekto zradca, hej? Čiže musíme to vnímať tak, ako to je. A to, čo si hovoril, že jej to vysvetlíš, ona to možno pochopí, podľa mňa ona to veľmi dobre chápe, ako to je s tým ľudským životom, ako je to s tým embryom, ako je to s tým vývojom, ako je to s tou hodnotou, že ten život je od počatia. Len z nejakého subjektívneho dôvodu to buď nemôže alebo nechce priznať a to sa proste bude musieť v nejakom správnom čase preklopiť, keď to pochopí a podobne ako ten, ten lekár zistí, že to bolo celé omyl bojovať za tie práva na tie potraty, pretože nešlo naozaj o nič iné ako o vraždu. A keď my vytrváme, keď v tomto ťažkom boji, ľútom boji vydržíme, tak ja verím, že s pomocou božou sa raz tá legislatíva naozaj zmení tak, že štát namiesto úplne jednoduchej dostupnosti zabitia dieťaťa ponúkne tej maminke milión iných a omnoho lepších riešení. Filip, bolo to dobré, ďakujem.
32. schôdza NR SR - 6.deň - A. dopoludnia
Dátum: 2021-06-25
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

14. Ďakujem všetkým kolegom za také konštruktívne a kľudné, slušné, kultivované faktické poznámky. Zvlášť sa chcem poďakovať pani poslankyni Drábikovej a Sulanovej za to, že zaznel opäť ženský hlas v tejto diskusii. Viete, kolegyne, kolegovia, podľa mňa môžeme sa hádať, môžeme aj bojovať proti sebe v politických otázkach, v ktorých, v ktorých sú tie naše hodnoty úplne niekde inde. Niekto je za Úniu, niekto je za národný štát, niekto je za sociálny model štátu, niekto je za tvrdý kapitalizmus, okej, ale podľa mňa, keď ide o ľudský život, ktorý sa jednoducho nedá spochybňovať, tak by nejaké politické tričká nemali hrať vôbec žiadnu úlohu. Lebo keď my dnes sa budeme v podstate len dobre zabávať na tom, že v Nemecku postavili kurací život nad ľudský a nezoberieme si z toho ten pozitívny príklad, aby sme sa spamätali a postavili my ten ľudský život nad všetko, tak sa potom možno naše deti alebo vnuci budú čudovať, čo sa s nimi bude diať, lebo sa úplne odhumanizuje spoločnosť a všetko bude podmienené cenou, efektivitou, výkonom a bude sa to týkať aj ľudského života a ľudského zdravia. Možno niektorí neveríte, ale o pätnásť rokov pochopíte a potom už bude veľmi neskoro plakať. Veľmi možno niektorým bude ľúto vravieť, že boli sme vtedy z Božej vôle v tom parlamente, mohli sme niečo urobiť. Namiesto toho sme tam len tak sedeli a hádali sa o sprostosti a teraz to tak so Slovenskom dopadlo. Spomeňte si potom na to, pretože ak sa na niečom bude lámať chlieb, tak bude to na tom, ako sa ľudia sami postavia k hodnote ľudského života.
32. schôdza NR SR - 5.deň - B. popoludní
Dátum: 2021-06-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

191. Ďakujem za slovo, pán predseda. Pán poslanec Šefčík, ja neviem, či vy ste Záborskej zákon so schváleným pozmeňovákom nečítali, alebo si len hľadáte alibi pre vaše vlastné výčitky svedomia. Vy ste tam, to máte pravdu (povedané so smiechom), vy ste tam neotvárali možnosť reklamy pre potratové kliniky, ale pre zdravotnícke zariadenia vykonávajúce potraty. Tak to je aký rozdiel? To je aký rozdiel? To je, ako keď poviete niekomu, že nezabijem vás kladivom, iba vás ubijem kladivom, až kým nezomriete. Asi tak ste to vy spravili. Reklamy na zdravotnícke zariadenia umožňujúce potraty. Preto sme takúto obludnosť nemohli schváliť a upozorňovali sme Slovensko, čo sa tam chystá. A, pán poslanec Šefčík, vy ste povedali, že vy sa chcete posúvať. Tak sa posúvajte, posúvajte sa, ale vaša vláda má viac ako 90 hlasov. Vy máte ústavnú väčšinu, vy môžete presadiť čokoľvek, pán poslanec, aj ochranu života nenarodených detí. A keď to neurobíte, nebude to vizitka opozície, bude to vaša vizitka, vyše zlyhanie, vaše svedomie, pretože viete v čom je jediný problém vašej koalície v tejto otázke, že vy to môžete urobiť, ale vy to urobiť nechcete. To je to, že to urobiť nechcete. Pretože keby ste to chceli, tak vašich 90 hlasov to schváli ako nič. A keby aj poviete, že nie všetci z koalície poslanci to chcú, tak s pomocou opozičných hlasov to proste schválite. Ale vy pán Šefčík, vaša koalícia to jednoducho nechce.
32. schôdza NR SR - 5.deň - B. popoludní
Dátum: 2021-06-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

125. Pani poslankyňa Cigániková, vy ste ma asi dosť dobre nepočúvali, lebo ja som hovoril práve naopak o tom, že keby možnosť legálneho potratu nebola, legálneho potratu na želanie, tak by žiadny, ani ten najmenej zodpovedný, alebo úplne nezodpovedný muž nemohol svoju tehotnú partnerku do takého legálneho potratu nútiť. Takže to sme sa asi nepochopili. A viackrát vo vašom prejave zaznelo, že hľadajme tie správne hranice, hľadajme ten správny okamih, hľadajme ten priestor, v ktorom by sme, o ktorom by sme sa mohli rozprávať. No tak ja vás chcem, nejako vám pripomenúť, že my sme už v minulosti podávali návrh, ktorý išiel inou cestou ako tento, ktorý je tu dnes na stole, a síce návrh, ktorý by zani... alebo ktorý by ponechal súčasný stav, len by, len by tú hranicu z 12. týždňov na vykonanie potratu posunul na 8, čo je podľa moderných aj tých vašich vedeckých, vedeckých výskumov naozaj taká hranica lekársky akceptovateľná. Takže ak súhlasíte, poďme touto cestou, poďme to posunúť z 12 týždňov na 8 a ja si myslím, že traumatizácia spoločnosti bude vyriešená tým pádom. A ešte vám chcem povedať, pani poslankyňa, že bolo na vás vidno, že ste dali do toho obrovskú energiu aj mali ste to pripravené, aj proste skutočne ako z pohľadu tej druhej strany to bolo podľa mňa tak kvalitné, že za, že a teraz ako nie v zlom, ale musím to prirovnať, že za váš výstup na ochranu zabíjania detí by sa nehanbil ani diabol advokát.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

220. Pán poslanec Žiak, vy ste úplne teraz sa zmenili na liberálne lietadlo, ktoré odletelo od témy alebo od nejakej súdnosti, pretože ste povedali kolegovi Čepčekovi, že ide o návrh od poslanca muža, ktorému úplne chýbajú ženské reprodukčné orgány. Pán poslanec Žiak, ja sa vás chcem spýtať, že či môžu chýbať nejakému mužovi ženské reprodukčné orgány iba čiastočne. Alebo teda ako ste na tom vy, že či ich máte čiastočné, alebo či ich máte úplné. Lebo toto bol proste úplný úlet, ktorý naozaj sa môže len v nejakej liberálnej hlave zrodiť. A preto sa vás chcem spýtať, pán poslanec Žiak, že teda keď vy odsudzujete navrhovateľa poslanca Čepčeka za to, že si to dovolil napriek tomu, že nemá ženské reprodukčné orgány, tak že vlastne vy aj určite asi súhlasíte s tým, že existuje 33 pohlaví alebo koľko to v Nemecku už teraz oficiálne uznávajú. A že muži sa môžu zo dňa na deň zmeniť na ženy a ženy na mužov. Je to tak? Súhlasíte s týmto? Lebo ak človek, ktorý súhlasí s takýmto zvráteným, chorým, neprirodzeným konceptom, že si ľudia môžu meniť pohlavie a že pohlavie závisí od toho, ako sa cítite, že si to vyznačíte do nejakého občianskeho preukazu. Tak ak takýto človek obraňuje právo na potraty, na zabíjanie nenarodených detí, tak to je najlepší dôkaz toho, že bojovať proti potratom je skutočne správne poslanie a musíme sa mu vytrvalo, aj keď je to ťažký boj. Ale musíme sa mu vytrvalo venovať.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

208. Ďakujem za slovo. Rasťo Schlosár, ja sa ti chcem za toto tvoje vystúpenie v rozprave poďakovať v mene všetkých detí, ktoré sa mali možnosť narodiť, a v mene všetkých detí, ktorých maminky teraz ešte rozmýšľajú nad tým, že ako sa rozhodnú, lebo ak niektoré z nich počúvali tvoj prejav, tak si myslím, že sa rozhodnú si to dieťatko nechať, dajú mu možnosť sa narodiť, jednoducho rozhodnúť sa pre ten život. Povedal si to tak, že musí naozaj každý človek, ktorý to počúva úplne s otvorenou mysľou, že vlastne aké sú tie argumenty, tak musí pochopiť, že skutočne obhajovať právo na zabíjanie detí je úplný nezmysel. Potom sa pýtame a ty si sa to tiež pýtal v tom svojom vystúpení, že čo týchto liberálov stále vedie k tomu, aby vkuse bojovali za právo zabiť vlastné dieťa. Za právo tých ľudí zabiť vlastné dieťa. No ja ti poviem, že podľa mňa to je, to je ich túžba, ktorá je vlastne súčasťou liberálnej politiky, a to je túžba po absolútnej relativizácii všetkých hodnôt. V tomto prípade, v tomto prípade konkrétne hodnoty ľudského života. A potom to dopadne tak, že takýmito ich liberálnymi postupmi sa začneme rozprávať o tom, že čo je vlastne život, kto je ešte človek, dostaneme sa k otázke eutanázie, že vlastne poďme postupne tých ľudí dobrovoľne zabíjať na základe nejakých žiadostí, formulárov alebo sa dostaneme do takých, do takých absurdností, ako je práva alebo právo muža s pipíkom medzi nohami, keď to tak poviem, štartovať v športovej súťaži ako žena. Tam sa dostaneme a toto je výsledkom týchto liberálnych šialených proste aktivít, že to, čo je normálne, neuznávajú a... (Prerušenie vystúpenia časomerom.)
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

188. Pán predseda, veľmi pekne ďakujem, ale čo v prípade, keď nastane opačná situácia. Keď žena otehotnie, muž jednoznačne chce to dieťa, chce sa oňho starať, chce sa starať aj o tú ženu, ale žena napríklad pod vplyvom tejto zhubnej liberálnej agendy povie, že nie, že ona si nechce kariéru ničiť, že ona teraz proste dieťa nechce a že ona na ten potrat pôjde. Veď muž ako otec toho dieťaťa nemá absolútne žiadne možnosti v súčasnom nastavení legislatívy, ako žene zabrániť dať zabiť to dieťa. Nad týmto sa treba tiež zamyslieť, keď už hovoríte, drahí liberáli, o tom, že ako je to s tou rovnosťou práv a rovnosťou príležitostí. Ďakujem pekne.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

186. Ďakujem. Pán poslanec Čepček, ja chcem zdôrazniť dve výborné myšlienky vo vašom prejave. A síce že práve legálny potrat dáva tú moc okoliu tej ženy, ktorá sa rozhoduje, aby ju nútilo k tomu samotnému potratu. Pretože ak by táto možnosť nebola, tak jednoducho to okolie v tomto smere na tú ženu nemôže vplývať a tiež dáva mužovi, otcovi toho dieťaťa možnosť uprednostniť svoje egoistické nezodpovedné správanie a núti tú ženu, aby išla zabiť ich dieťa. Keby táto možnosť legálna nebola, tak takéto modely správania jednoducho nie sú. Druhá výborná myšlienka, pán poslanec, vo vašom prejave. Také dotknutie sa tých práv mužov a žien. Vieme veľmi dobre, že liberáli veľmi operujú tým, že rovnosť príležitosti a zachádza to až do takých tých niekedy úchylností, že transgender vymyslené veci, že muž sa môže preoperovať na ženu a naopak. Proste vymyslené veci. No ale kolegyňka Cigániková hovorila aj vy ste to v tej reakcii spomínali, že muži nútia niekedy tie ženy ísť na potrat alebo že tým, ako sa správajú, tak ich donútia ísť na potrat. Ale čo v prípade... (Prerušenie vystúpenia časomerom.)
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

164. Pani kolegynka Cigániková, vy ste povedali, že do 38. týždňa nejde o dieťa. Čiže podľa vás by nenarodené deti mohli a asi aj mali byť zabíjané až do 38. týždňa. To naozaj? To naozaj až takto to vy vnímate? A viackrát ste vo svojom vystúpení povedali, že tá zodpovednosť, že to nemôže byť, že muži sa teda jej chcú zbaviť a my chceme rozhodovať za tú ženu a neviem čo všetko. A ja sa vás len spýtam, že či tá žena pri splodení toho dieťaťa nebola. Ona tam proste nebola, len zrazu je tehotná a musí to riešiť potratom, však? Lebo, ak tam bola, tak sa mohla slobodne rozhodnúť, že ako sa k tomu postaví, či chce otehotnieť, alebo nie. (Reakcia z pléna.) Pán Žiak, neskáčte mi, prosím vás, do rečí, ak vás môžem poprosiť veľmi slušne. Dobre? No a posledná taká otázka na vás, pani Cigániková. Budem vás citovať, lebo to bola brutálna myšlienka. Deti, ktorých matka chce alebo chcela, ale na potrat nešla, majú horší vývoj ako deti, ktorých matky na potrat išli. No, ja neviem, aký vývoj majú deti, ktorých matky na potrat išli, lebo tie deti sú proste zavraždené a vybavené. Takže toto bol veľmi, buď to vysvetlíte, ako ste to mysleli, alebo ste sa pomýlili, alebo jednoducho o čo išlo, lebo to bolo veľmi až také cynické, pretože aj dnes všetci títo z vás, ktorí bojujete za tú slobodu v potratoch, v slobodu zabíjaní detí, tak to môžte len preto, že vaše maminky s vami na potrat nešli. Keby vaše maminky boli také liberálne, ako ste vy tu, čo bojujete za potrat, tak dnes tu ľudia ako Baránik nevykrikujú v pléne Národnej rady.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

144. Ďakujem za slovo, pán predseda. Rasťo Schlosár, ja rozumiem tým reakciám na tvoje vystúpenie zo strany liberálov, ktorí ešte ani v podstate diskusia sa nezačala a už sa dostávajú do otáčok, lebo na jednej strane milión štyristotisíc zabitých detí ich proste netrápi, to je právo na súkromie podľa Baránika. Právo na súkromie je zabiť milión štyristotisíc detí, keď sa začne realizovať, tak aby nebol prekvapený fešák. A na druhej strane 12-tisíc obetí korony a postavili by celý štát do pozoru v rade na očkovanie. Obrovská schizofrénia, obrovská proste chuť, chuť ovládať, ovládať národ, ovládať celý štát, to je to, čo im teraz vadí tak veľmi. A prečo to tak veľmi slabo a zle maskujú v otázke zabíjania nenarodených detí, lebo pre nich sú to proste iba nejaké bunky. Pre nich sú to iba nejaké čísla, lebo to im ich chuť vládnuť za každú cenu proste nenaplní, ale stavať ľudí do pozoru pred očkovaním na COVID, tak to je úplne iná, to je úplne iná muzika. Čiže ty ako predkladateľ dnes budeš mať veľmi ťažkú úlohu, lebo jedna vec je racionálne diskutovať a druhá vec je odpovedať na primitívne debiliny typu zabiť dieťa je právo na súkromie. Ale od debila sa človek môže iba debilinu dozvedieť.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

120. Ďakujem kolegom za faktické poznámky. Ja verím, že aj to moje vystúpenie trošku zarezonuje v hlave Igora Matoviča, v hlave Borisa Kollára, že si uvedomia, že takto bohapusto nemôžu ľudí oklamať a podviesť v tak citlivej otázke, ako je referendum a sfunkčnenie referenda. Veľmi by som sa potešil, však vy si na to môžete urobiť potom politickú kampaň, keby teda hlasmi OĽANO a hlasmi SME RODINA tu referendum na Slovensku sfunkčnené bolo. Vy by ste sa mohli normálne ľuďom pochváliť, že, aha, Matovič si drží slovo, Matovič drží sľuby a pracujeme aj na tom, čo sme ľuďom pred voľbami sľúbili, lebo zatiaľ ľudia vidia iba, že pracujete na ich šikanovaní, buzerácii, že pracujete na vymýšľaní mechanizmov, ako ich tlačiť do očkovania, ktoré prinesie 30-percentnú úmrtnosť, ako to povedal Krčméry teraz nedávno. Ľudia chcú od vás už vidieť aj nejaký krok pozitívny, nejakú prácu, nejaký volebný, nejaký vládny výsledok a nie vytváranie paniky a vytváranie železného režimu, ktorý sa bude báť za chvíľku svojich vlastných občanov. Čiže, vážení kolegovia z koalície, toto je pre vás obrovská príležitosť. Toto neberte, že opozícia vám tu nastavuje zrkadlo, aj keď to tak je, ale keď si to zrkadlo sprivatizujete, keď to môžem tak povedať, tak bude to pre vás obrovská príležitosť, na ktorej môžete získať ďalšie voličské, politické hlasy. Veď o to vám predsa ide, tak chopte sa tej príležitosti a vygumujte opozíciu sfunkčnite referendum!
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

102. Stanko Mizík, ja ti ďakujem za výborne, doslova výborne nastavené zrkadlo Matovičovi a Kollárovi. Nastavil si im zrkadlo veľmi jednoduchým spôsobom, že si im ukázal, čo tlačili do hlavy ľuďom na Slovensku, keď boli v opozícii. Že si im ukázal, ako sa snažili získavať politické body, na akých sľuboch. A jeden z týchto sľubov bol aj sľub ohľadom sfunkčnenia, sprístupnenia referenda tak, aby bolo reálnejšie, ľahšie zrealizovateľné a prístupnejšie pre ľudí. Aby tí ľudia mohli vyjadriť svoju vôľu, svoj názor, aby tá ich vyjadrená vôľa v referende bola pre vládu a parlament záväzná. No a dnes v tomto hlasovaní sa ukáže, že vlastne či ten Matovič, či ten Kollár sú nejakí politici, aspoň v tejto veci alebo či sú to len pózeri. Či sú to len pózeri, ktorí proste teraz už kašlú na ľudí, keď sú vo vláde, a jednoducho tú vládu vnímajú ako obrovskú možnosť sa nabaliť na miliardách zo štátneho rozpočtu a je im úplne všetko jedno, že čo tí ľudia od nich očakávajú alebo resp. s čím ich tam zvolili. Ľudia na Slovensku sú trpko sklamaní z tejto vlády, veľkému zúfalstvu prepadávajú, veľmi neznášajú až nenávidia politikov a po tomto hlasovaní dnes sa to ukáže, že či tá nenávisť občanov voči politikom a hlavne vládnym politikom bude ešte väčšia alebo či aspoň o kúsok klesne, keď, keď vládni politici pochopia, že dať ľuďom možnosť na funkčné referendum je vlastne niečo, čo ľudia naozaj chcú a čo by znamenalo, že by možno raz začali na Slovensku tvoriť zákony ľudia a nie politici, ktorí veľmi rýchlo po vstupe do vlády zabúdajú na svoje sľuby.
79. schôdza NR SR - 3.deň - A. dopoludnia
Dátum: 2022-12-12
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

54. Vážený pán kolega Gábor, ďakujem za tvoje vystúpenie. Myslím si, že to bolo veľmi také múdre a rozumné v tejto situácii. Ja som dosť skeptický, pretože myslím si, že SaS-ka, strana, ktorá vždy sa chválila tým, že bojuje za zdravý rozum, úplne ten zdravý rozum stratila a prestala si všímať fakty. Prestala si všímať, stráca historickú pamäť. A to, čo si spomínal, ako, ako hlasoval HLAS, je presne to, čo hovorí o ich prístupe, o tom, akí naozaj sú. A to, čo teraz vlastne SaS-ka robí, je to, že si toto nechce všímať. Nechce na to brať ohľad. Proste ide za iným hlasom a iným smerom, ako tie vyše dva roky vo vládnej koalícii, keď sme sa snažili naozaj zmeniť túto krajinu a unesený štát vrátiť ľuďom do rúk. A k tej historickej pamäti. SaS-ka už raz povalila demokratickú vládu a ja len pripomeniem dve čísla. Potom vo voľbách v roku 2012 mal SMER 40,42 %, SaS mala 5,88 %. Kolegovia, smerujete k tomu, aby ste toto zopakovali. Toto, čo robíte, k tomu smeruje. Je to samovražedné. Zastavte sa, prosím, vás.
79. schôdza NR SR - 3.deň - A. dopoludnia
Dátum: 2022-12-12
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

40. Pán kolega Galek, pýtaš sa, prečo tu nesedia ministri. No toto je presne o tom, že keď tu nesedela pani Kolíková alebo Richard Sulík, tak to bolo úplne v pohode, teraz vám to vadí, proste to je to vaše pokrytectvo, kým ste boli vo vláde, tak vláda bola super, všetko bolo O. K., keď už nie ste vo vláde, vláda je zlá, všetko je zlé, očierňujete. A ja si myslím, že to dláždenie cesty pre Roberta Fica, ktoré tu spomínaš, je presne to, čo robíte. To je to neustále spochybňovanie vlády, neustále očierňovanie, prekrúcanie, presne to, čo tu robí od začiatku REPUBLIKA, Kotlebovci, SMER, HLAS, k tomu ste sa teraz pridali vy, pretože už nie ste vo vláde, tak už je to zlá vláda, už je všetko zlé, čo robí, a pridávate k tomu šírenie hoaxov ako tuto pani kolegyňa Cigániková pred chvíľou alebo domnienok ako ty. Mali sme pocit na výbore... Aha, takže vy ste mali pocit, takže to tak je, tak už to v rozprave v Národnej rade vyhlásiš za fakt. No celé, celé toto je také úbohé varenie z vody, ktoré tu predvádzate, proste rozprávate o tom, jak si mal Edo Heger upratať Igora Matoviča, no vy by ste si mali upratať Richarda Sulíka. Človek, ktorý svoju dcéru napíše na zoznam pracovníkov ministerstva len preto, aby mohla ísť do Dubaja zadarmo, tak to je niečo, za čo by politik v slušnej krajine odišiel úplne z politiky na veky. To proste toto normálny človek urobiť nemôže. A to, že svojou urazenosťou a pomstychtivosťou vedie celú SaS-ku do záhuby, to je niečo, prečo by ste si ho mali upratať, ale to vy, žiaľ, nedokážete, pretože v SaS-ke diskusia neexistuje. Tam viete na seba iba kričať.
83. schôdza NR SR - 4.deň - B. popoludní
Dátum: 2023-02-07
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

68. Ďakujem veľmi pekne. V podstate by som zhrnul pána Šimka, Šefčíka a pána Faiča. Najprv k pánovi Šimkovi. Vy mi čo chcete hovoriť? Koľko strán ste už zmenil za svoj život? Vy ste bol snáď v každej strane, ktorá na Slovensku existovala. A vy sa tu budete pohoršovať. Vy ste teda pekný charakter. Ste odišli od ĽSNS, cez neviem čo a ste skončili v SME RODINA. Ste teraz koaličný poslanec. Pán Faič, aj čo sa týka ostatných, ktorí mali nejaké výhrady, že som nezahlasoval za odvolávanie. Poviem vám to na rovinu, po prvé, je normálne a prirodzené, že ako člen koalície nezahlasujete za odvolanie ministra, ktorý je koaličný. Po druhé, dlhodobo som mal problém s ministrom vnútra Mikulcom a riešil som to interne. Mal som niekoľko stretnutí aj na úrade premiéra a podobne, kde som žiadal, aby tento človek odstúpil. Jednoducho to nepomohlo, jednoducho to nepomohlo. Bohužiaľ, jednoducho ho držia, ja neviem, z akého titulu, z akého dôvodu, ale držia ho silou-mocou. Ja som poukazoval nielen na jeho zlyhanie a na jeho chyby, ale sú tam aj ďalšie podozrenia, ktoré si, samozrejme, nechám pre seba. Čo sa týka pána Kyselicu, tak keď to nie je váš, teda keď to nie je návrh ministerstva vnútra, ale vy sa tomu už roky venujete a išli ste s takýmto návrhom, ktorý má chyby, tak prečo ste ho predložili? To nedáva logiku. Tak keď viem, že niečomu sa rozumiem, venujem sa tomu, idem to predložiť a má to chyby, aby som to znova stiahol na dopracovanie. Tak to asi teda z vlastnej vôle nemôže robiť. No a ešte čo sa týka aj pána Šefčíka, viete, radšej z tej mylnej a krátkej cesty späť ako zostať v sebaklame a omyle. Tak ako sa klamete tam v tej sekte a budete sa klamať až do smrti.